গর্ভধারণের শেষের দিকে যোনিপথে রক্ত গেলে তা প্রসবের লক্ষণ হতে পারে। যদি গর্ভধারণের ৩৭ সপ্তাহ পূর্ণ হওয়ার আগেই প্রসববেদনা শুরু হয় তাহলে সেটাকে অকাল প্রসব বলে। অকাল প্রসবের অন্যান্য লক্ষণ হতে পারে— - পানির মতো, আঠালো অথবা রক্তমিশ্রিত স্রাব হওয়া - স্রাবের পরিমাণ বেড়ে যাওয়া - তলপেটে চাপ লাগা অথবা মৃদু ব্যথা হওয়া - একটানা মৃদু ও চাপা ধরনের পিঠ ব্যথা হওয়া - তলপেটে মৃদু ব্যথার সাথে ডায়রিয়া হওয়া - নিয়মিত অথবা ঘন ঘন জরায়ুতে শক্ত টান অনুভব করা। এটা অনেকসময় ব্যথা ছাড়াও হতে পারে - যোনিপথে যেকোনো পরিমাণে পানি ভাঙা অকাল প্রসবের চিকিৎসা আপনার ও আপনার শিশুর অবস্থার ওপর নির্ভর করে।